Държавен вестник, бр. 34, 2010 г., стр. 83

БРОЙ  34	
Д Ъ Р Ж А В Е Н  В Е С Т Н И К 	
СТР.  83  
Новоутвърденият председател на местната ко­
мисия е легитимен да взема управленски решения 
и да подписва протоколи на същата от деня на 
обнародване на решението на Управителния съвет 
в „Държавен вестник“ и действа през мандата на 
предложилия го общински съвет.
Председател: М. Тотева
3635
КОМИСИЯ ЗА ЗАЩИТА
НА ПОТРЕБИТЕЛИТЕ
ЗАПОВЕД № 288
от 15 март 2010 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономиката, 
енергетиката и туризма и на нейната админи­
страция, решение на Комисията за защита на 
потребителите, прието с протокол № 9 от засе­
дание, проведено на 9.ІІІ.2010 г., чл. 92, ал. 1, 2 и 
5 във връзка с чл. 87, чл. 88, ал. 1, т. 2 и чл. 99 
от Закона за защита на потребителите, Наред­
бата за условията и реда за изтегляне от пазара, 
изземване от потребителите и унищожаване на 
опасни стоки и за реда за обезщетяване на по­
требителите в случаите на изземване на опасни 
стоки, чл. 73 АПК, протокол от изпитване № 89 
от 23.ІІ.2010 г., издаден от изпитвателна лабора­
тория „Несмашинженеринг“ – ЕООД, София, 
удостоверяващ, че предлаганата на пазара: детска 
пола с пайети, в различни цветове с бяла мрежа, 
размер L, предназначена за деца до 2-годишна 
възраст, и етикет с информация на български 
език: произход: Китай, състав: памук 65 %, по­
лиестер 35 %, не съответства на изискванията 
за безопасност съгласно БДС EN 71-1 по показа­
тели: „Изпитване на опън“ – при прилагане на 
сила, по-малка от изискващата се 50 N ± 2 N, 
се отделя от повърхността пайета; „Цилиндър 
за малки части“ – пайетите са с диаметър 6 mm 
и влизат свободно в цилиндъра за малки части. 
Потенциалният риск за малкото дете е задавяне 
и задушаване при евентуално поглъщане на отде­
лените елементи (пайети),поради което нареждам:
1. Забранявам вноса, износа, възмездното или 
безвъзмездното пускане на пазара на: детска пола 
с пайети, в различни цветове с бяла мрежа, размер 
L, предназначена за деца до 2-годишна възраст, и 
етикет с информация на български език: произход: 
Китай, състав: памук 65 %, полиестер 35 %, като 
стока, представляваща сериозен риск и опасност 
за здравето на потребителите. 
2. Вносителите и дистрибуторите да организи­
рат незабавното и ефективно изтегляне от пазара 
и изземването от потребителите на описаната в 
заповедта стока по реда, условията и в срокове­
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре­
дупреждения към потребителите за рисковете, 
които стоката съдържа.
 3. На основание чл. 74 във връзка с чл. 60, 
ал. 1 АПК допускам предварително изпълнение 
на заповедта с цел да не се допусне увреждане 
на здравето на потребителите.
4. Разходите по складиране, транспорт, изтег­
ляне от пазара, изземването от потребителите и 
тяхното обезщетяване са за сметка на произво­
дителите, вносителите и дистрибуторите.
5. Заповедта може да се обжалва чрез предсе­
дателя на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: Д. Лазаров
3637
ЗАПОВЕД № 326
от 23 март 2010 г.
На основание чл. 8, ал. 1 и ал. 2, т. 9 от 
Устройствения правилник на Комисията за 
защита на потребителите към министъра на 
икономиката, енергетиката и туризма и на ней­
ната администрация, решение на Комисията за 
защита на потребителите, прието с протокол № 10 
от заседание, проведено на 16.ІІІ.2010 г., чл. 92, 
ал. 1, 2 и 5 във връзка с чл. 87, чл. 88, ал. 1, т. 2 
и чл. 99 от Закона за защита на потребителите, 
Наредбата за условията и реда за изтегляне от 
пазара, изземване от потребителите и унищожа­
ване на опасни стоки и за реда за обезщетяване 
на потребителите в случаите на изземване на 
опасни стоки, чл. 73 АПК, изпитвателен протокол 
№ 17382 от 23.ІІ.2010 г., издаден от ИЦ „Глобал 
Тест“, и експертно заключение от 23.ІІ.2010 г., 
удостоверяващи, че детски анцуг „Kai Xiang“ 
Kid’s, № F9029, предназначен за деца над 7 години, 
състав: 100 % памук, произход Китай, горната 
част има качулка с текстилни връзки и с метални 
накрайници, а долната част от комплекта е с 
функционална, пристягаща, текстилна връзка 
с метални накрайници в областта на талията, 
на лицевата страна на горната част има надпис 
„Miss Sance“ Children Action и изображение на 
коте, а на гърба „Miss Sance“ Action и изображе­
ние на коте с украсителни елементи – мъниста, 
размери: 8 и 10, не съответства на изискванията 
за безопасност съгласно БДС EN 14682 поради 
това, че: свободните краища на връзките на 
качулката и на талията са завързани на възел и 
не са обезопасени спрямо разнищване, стоперите 
в областта на качулката и в областта на талията 
са използвани при връзки със свободни краища 
(стоперите трябва да бъдат използвани само за 
връзки без свободни краища или за декоративни 
шнурове), връзките на качулката са със свободни 
краища (връзките не трябва да имат свободни 
краища); размер: 6 от детски анцуг „Kai Xiang“ 
Kid’s, № F9029 не съответства на изискванията 
на стандарт БДС EN 14682, т. 3.2.1. „Облеклата, 
предназначени за малки деца, не трябва да бъдат 
проектирани, изработени или снабдени с връзки, 
функционални шнурове или декоративни шну­
рове в качулката или областта на врата“ (за деца 
до 7 години), поради наличие на функционални 
шнурове в качулката и съществува опасност от 
удушаване на детето нареждам: